**ОБЩИНСКА ИЗБИРАТЕЛНА КОМИСИЯ В ОБЩИНА АРДИНО,**

**ОБЛАСТ КЪРДЖАЛИ**

**Гр. Ардино, ул. Бели брези № 31, oik0902@cik.bg**

**П Р О Т О К О Л**

**№16/от 16.10.2015г.**

**ОТНОСНО: Проведено заседание на ОИК-Ардино**

**Заседанието бе открито от председателя на ОИК г-жа Руска Чаушева.**

При проверка на кворум се установи, че от общо 11 члена на ОИК, на днешното заседание присъстват 11 члена. Отсъстващи няма. Съгласно изискванията на ИК заседанието е редовно и може да взема решения.

Дневен ред на заседанието:

1. Разглеждане на постъпила Жалба с вх. №36/16.10.2015 г. от лицето Светлозар Ангелов Яворов – жител на село Седларци, общ. Ардино, с която ни уведомява, че агитационните материали – плакатите на Реформаторския блок не съдържат информация, че „купуването и продаването на изборни гласове е престъпление и се наказва от закона“.

Във връзка с гореизложеното членове на ОИК - Ардино извършиха проверка и установиха, че жалбата е основателна. Плакатите на коалиция „Реформаторски блок“ не съдържат информация, че купуването и продаването на гласове е престъпление, същите не отговарят на изискванията на чл. 183, ал. 2 от ИК.

 На основание чл. 87, ал. 1, т. 22 във връзка с чл. 186, ал. 1 от Изборния кодекс, Общинска избирателна комисия – Ардино:

**РЕШИ:**

**ЗАДЪЛЖАВА** Вр.ИД Кмет на Община Ардино незабавно да премахне всички плакати на територията на Община Ардино на коалиция „Реформаторски блок“, в които липсва информацията, че купуването и продаването на гласове е престъпление.

Гласували 11 члена, „За“ 11 члена, „ Против“- няма

**Заседанието бе закрито**

 **Председател на ОИК в община Ардино:…………..........**

 **/Руска Чаушева/**

 **Секретар на ОИК в община Ардино:……………………**

 **/Мехмед Алиев/**